
SOMNIUM 
SCIPIONIS. 
SCIPIO LOQUITUR: 


CUM in Africam veniſſem, M. Manilio 
conſuli ad quartam legionem tribunus (ut 
ſcitis) militum; nihil mihi potius fuit, 
quam ut Maſiniſſam, convenirem, regem 
familiae noſtrae juſtis de cauſis amiciſſi- 
mum. ad quemut veni, complexus me ſenex 
collacrymavit, aliquantoque poſt ſuſpexit 
in caelum: et grates, inquit, tibi ago, 
ſumme Sol, vobiſque reliqui caclites, quod 
ante quam ex hac vita migro, conſpicio 
in meo regno, et his tectis P. Cornelium 
Scipionem, cujus ego nomine ipſo recreor: 
ita nunquam ex animo meo diſcedit illius 
optimi atque invictiſſimi viri memoria. 
deinde ego illum de ſuo regno ; ille me 
de noſtra republica percontatus eſt: mul- 
tiſque verbis ultro citroque habitis, ille 

SOMNIUM 
nobis conſumptus c dies. poſt autem 
regio apparatu accepti, fermonem in mul- 


2 


tam noctem produximus, cum ſenex nihil 
nifi de Africano loqueretur, omniaque 


ejus non facta ſolum, ſed etiam dicta me- 
miniſſet. deinde, ut cubitum diſceſſimus, 
me et de via, et qui ad multam noctem 
vigilaſſem, arctior, quam folebat, ſomnus 
complexus eſt. hic mihi (credo equidem 
ex hoc, quod eramus locuti: fit enim fe- 
re, ut cogitationes ſermoneſque noſtri pa- 
riant aliquid in fomno tale, quale de Ho- 


mero ſeribit Ennius, de quo videlicet fae- 


piffimae vigilans ſolebat cogitare, et lo- 


qui) Africanus fe oftendit ei forma, quae 


mihi ex imagine ejus, quam ex ipſo, erat 
notior. quem ut agnovi, equidem cohor- 
rui. ſed ille, ades, inquit, animo, et omit- 


te timorem, Scipio, et quae dicam, trade 


memoriae. Videfne illam urbem, quae 
parere populo Romano coacta per me, re- 


novat priſtina bella, nec poteſt quieſcere? 
5 (oſte ndebat autem Cartha ginem de excel 

ſo, et pleno ſtellarum, illuſtri et claro quo- 


dam loco) ad quam tu oppugnandam nunc 
venis pene miles? hanc hoc biennio con- 


ſul evertes, eritque cognomen id tibi per 


te partum, quod habes adhuc a nobis he- 


reditarium. cum autem Carthaginem de- 
leveris, triumphum egeris, eenſorque fu- 
cris, et obieris legatus Acgyptum, Syri- 
am, Aſiam, Graeciam, deligere iterum 


conſul abſens, bellumque maximum con- 


ficies, Numantiam ezſcindes. ſed cum 
eris curru Capitolium invecłus, offendes 
rempublicam perturbatam conſiliis nepo- 


tis mei. hic tu, Africane, oſtendas opor- 


tebit patriae lumen animi, ingenii, conſi- 


liique tui. fed ejus temporis ancipitem 


video quaſi fatorum viam. nam cum actas 
tua ſeptenos octies ſolis anfractus redituſ- 
que converterit, duoque hi numeri, quo- 
rum uterque plenus, alter altera de cauſa, 
habetur, circuitu naturali ſummam tibi 
fatalem confecerint: in te unum, atque 
in tuum nomen, fe tota conyertet civi- 

” SOMNIUM 
tas: te ſenatus, te omnes boni, te ſocii, 
te Latini intuebuntur: tu eris unus, in 
quo nitatur civitatis ſalus; ac ne multa, 
dictator rempublicam conſtituas oportet, 
ſi impias propinquorum manus effugeris. 
hic cum exclamaſſet Laelius, ingemuiſ- 
ſentque caeteri vehementius: leniter arri- 
dens Scipio, quaeſo, inquit, ne me e ſomno 
excitetis, et parum rebus: audite caetera. 


Sed quo ſis, Africane, alacrior ad tutan- 
dum rempublicam, fic habeto: omnibus, 


quipatriam conſervarint,adjuverint,auxe- 
rint, certum eſſe in caclo definitum lo- 
cum, ubi beati aevo ſempiterno fruantur. 


nihil eft enim illi principi Deo, qui om- 


nem hunc mundum regit, quod quidem 
in terris fiat, acceptius, quam concilia cae- 
tuſque hominum, jure ſociati, quae civi- 
tates appellantur: harum rectores et con- 
ſervatores hinc profecti, huc revertuntur. 
hic ergo, etfi cram perterritus, non tam 
metu mortis, quam infidiarum a meis, 
quaeſivi tamen, viveretne ipſe et Paulus 

pater, et alii, quos nos extinetos arbitra- 


remur. immo vero, inquit, ii vivunt, qui 


ex corporum vinculis, tanquam e carcere, 
evolaverunt: veſtra vero, quae dicitur vi- 
ta, mors eſt. quin tu adſpicias ad te ve- 
nientem Paulum patrem. quem ut vidi, 
equidem vim lacrymarum profudi. ille 
autem me complexus, atque oſculans, flere 
prohibebat. atque ego ut primum fletu 
repreſſo loqui poſſe coepi, quaeſo, in- 
quam, pater ſanctiſſime atque optime, 
quoniam haec eſt vita, (ut Africanum au- 
dio dicere) quid moror in terris? quin 
huc ad vos venire propero? non eſt ita, 
inquit ille. niſi enim Deus is, cujus hoc 
templum eſt omne quod conſpicis, iſtis 
te corporis cuſtodiis liberaverit, huc tibi 
aditus patere non poteſt. homines enim 
ſunt hac lege generati, qui tuerentur illum 


globum, quem in hoc templo medium vi- 


des, quae terra dicitur: hiſque animus day 
tus eſt ex illis ſempiternis ignibus, quae 
ſidera et ſtellas vocatis: quae globoſae, et 

rotundae, divinis animatae mentibus, cir- 
culos ſuos orbeſque conficiunt celeritate 


mirabili. quare et tibi, Publi, et piis omni- 


bus retinendus eſt animus in cuſtodia cor- 
poris: nec injuſſu ejus, a quo ille eſt vo- 
bis datus, ex hominum vita migrandum 
eſt, ne munus humanum aftignatum 2 


Deo defugiſſe videamini. ſed fic, Scipio, 


ut avus hic tuus, ut ego, qui te genui, 
juſtitiam cole, et pietatem: quae, cum 
ſit magna in parentibus et propinquis, 
tum in patria maxima eſt, ea vita, via 
eſt in caelum, et in hunc coetum eorum, 
qui jam vixerunt, et corpore laxati, illum 
incolunt locum, quem vides. erat autem 
is ſplendidiſſimò candore inter flammas 
circus elutens, quem vos, ut a Grains ac- 
cepiſtis, orbem lacteum nuncupatis: ex 
quo omnia mihi contemplanti, praeclara 
cattera et mirabilia videbantur. erant au- 
tem eae ſtellae, quas nunquam ex hoc lo- 
eo vidimus: et eae magnitudines omnium, 
quas eſſe nunquam ſuſpicati ſumus: ex 

quibus erat illa minima, quae ultima cae- 
lo, citima terris, luce lucebat aliena. ftels 
larum autem globi terra magnitudinem 
facile vincebant. jam ipſa terra ita mihi 
parva viſa eſt, ut me imperii noſtri, quo 
quaſi punctum ejus attingumus, poenite - 
ret. Quam cum magis intuerer, quaeſo, 
inquit Africanus, quouſque humi defixa 
tua mens erit? nonne adſpicis, quae in 
templa vencris? novem tibi orbibus, vel 
potius globis, connexa funt omnia: quo- 
rum unus eſt caeleſtis, extimus, qui re- 
liquos omnes complectitur, ſummus ipſe 
Deus, arcens et continens cacteros; in 
quo infixi ſunt illi, qui volvuntur, ſtel- 
larum curſus ſempiterni: cui ſubjecti ſunt 
ſeptem, qui verſantur retrò contrario mo- 
tu, atque caelum: ex quibus unum glo- 
bum poffidet illa, quam in terris Satur- 
niam nominant. deinde eſt hominum ge- 
neri proſperus et ſalutaris ille fulgor, qui 
dicitur Jovis. tum rutilus, horribiliſque 
terris, quem Martem dieitis. deinde ſub- 

ter mediam fere regionem Sol obtinet; 
dux, et princeps, et moderator luminum 
reliquorum, mens mundi, et temperatio, 
tanta magnitudine, ut cuncta ſua luce il- 
luſtret, et compleat. hunc ut comites 

conſequuntur, alter Veneris, alter Mer- 


curii curſus: in infimoque orbe Luna, ra- 


diis ſolis accenſa convertitur. infra autem 
jam nihil eſt, niſi mortale et caducum, 


practer animos generi hominum, mune- 


re deorum datos. ſupra lunam ſunt ae- 


terna omnia. nam ea, quae eſt media, et 
nona tellus, neque movetur, et infima eſt, 
et in eam feruntur omnia ſuo nutu pon- 
dera. Quae cum intuerer ſtupens, ut me 
recepi, quid? hic, inquam, quis eſt, qui 
complet aures meas tantus et tam dulcis 
ſonus? hic eſt, inquit ille, qui intervallis 


conjunctus imparibus, ſed tamen pro rata 
portione diſtinctis, impulſu et motu ip- 
ſorum orbium efficitur: qui acuta cum 


gravibus temperans, varios aequabiliter 


concentus efficit. nec enim ſilentio tanti 

motus incitari poſſunt, et natura fert, ut 
extrema ex altera parte graviter, ex altera 
autem acute ſonent. quam ob cauſam ſum- 
mus ille caeli ſtelliferi curſus, cujus con- 
verſio eſt concitatior, acuto et excitato 
movetur ſono: graviſſimo autem hic lu- 
naris atque infimus. nam terra, nona, 
immobilis manens, ima ſede ſemper hae- 
ret, complexa medium mundi locum. illi 
autem octo curſus, in quibus eadem vis 
eſt duorum, ſeptem efficiunt diſtinctos 
intervallis ſonos: qui numerus rerum om- 
nium fere nodus eft. quod docti homines 
ner vis imitati, atque cantibus, aperuere 
ſibi reditum in hunc locum : ficut alii, qui 
praeſtantibus ingeniis, in vita humana, 
divina ſtudia coluerunt. hoc ſonitu op- 
pletae aures hominum obſurduerunt: nec 
eſt ullus hebetior ſenſus in vobis: ſicut ubi 
Nilus ad illa, quae Catadupa nominantur, 
praccipitat ex altiflimis montibus, ea gens, 
quae illum locum accolit, propter magni- 
tudinem ſonitus, ſenſu audiendi caret. hic 

%ff OMNEDEN. 
vero tantus eſt totius mundi incitatiſſima 
converſione ſonitus, ut eum aures homi- 


num capere non poſlint: ſicut intueri ſo- 


lem adverſum nequitis, ejuſque radiis acies 
veſtra ſenſuſque vincitur. haec ego ad- 
mirans, re ferebam tamen oculos ad terram 
identidem. tum Africanus, ſentio, in- 


quit, te ſedem etiam nunc hominum ac 


domum contemplari: quae ſi tibi parva, 


ut eſt, ita videtur, haec caeleſtia ſemper 


ſpectato: illa humana contemnito. tu e- 
nim quam celebritatem ſermonis homi- 
num, aut quam expetendam gloriam con- 


ſequi potes? vides habitari in terra raris 


et anguſtis in locis: et in ipſis quaſi ma- 
culis, ubi habitatur, vaſtas ſolitudines in- 
terjectas: hoſque, qui incolunt terram, 
non modo interruptos ita eſſe, ut nihil 
inter ipſos ab aliis ad alios manare poſſit: 
ſed partim obliquos, partim averſos, par- 
tim etiam adverſos ſtare vobis: a quibus 
expectare gloriam certe nullam poteſtis. 
cernis autem candem terram, quaſi qui- 

buſdam redimitam et circumdatam ein- 
gulis: e quibus duos maxime inter ſe di- 
verſos, et caeli verticibus ipſis ex utraque 
parte ſubnixos, obriguiſſe pruina vides: 
medium autem illum, et maximum, ſolis 
ardore torreri. duo ſunt habitabiles: quo- 
rum auſtralis ille, in quo qui inſiſtunt, 
ad verſa vobis urgent veſtigia. nihil ad 
veſtrum genus. hic autem alter ſubjectus 
aquiloni, quem incolitis, cerne, quam te- 
nui vos parte contingat. omnis enim ter- 
ra, quae colitur a vobis, anguſta vertici- 
bus, lateribus latior, parva quaedam inſu- 
la eſt, circumfuſa illo mari, quod Atlan- 
ticum, quod magnum, quem Oceanum 
appellatis in terris: qui tamen tanto no- 
mine, quam fit parvus, vides. ex his ipſis 
cultis notiſque terris, num aut tuum aut 
cujuſquam noſtriim nomen, vel Cauca- 
ſum hunc, quem cernis, tranſcendere po- 
tuit, vel illum Gangem tranſnare ? quis 
in reliquis orientis, aut obeuntis ſolis ul- 
timis, aut 1 auſtrive partibus tuum 

12 SOMNIUM 


nomen audiet? quibus amputatis, cernis 
profecto, quantis in anguſtiis veſtra glo- 


ria ſe dilatari velit. ipſi autem, qui de 


vobis loquuntur, quam loquentur diu? 


quin etiam, ſi cupiat proles illa futuro- 


rum hominum deinceps laudes uniuſcu- 
juſque noſtrùm a patribus acceptas poſte- 


ris prodere; tamen propter eluviones ex- 


uſtioneſque terrarum, quas accidere tem- 


pore certo neceſſe eſt, non modo non ae- 
ternam, ſed ne diuturnam quidem glo- 
riam aſſequi poſſumus. quid autem inte- 


reſt, ab iis, qui poſtea naſcentur, ſermo- 


nem fore de te, cum ab iis nullus fuerit, 
qui ante nati ſint, qui nec pauciores, et 
certe meliores fuerunt viri? cum praeſer- 
tim apud eos ipſos, a quibus audiri nomen 
noſt rum poteſt, nemo unius anni memo- 
riam conſequi poſſit: homines enim po- 


pulariter annum tantummodo ſolis, id eſt, 


unius aſtri reditu metiuntur: cum autem 


ad idem, unde ſemel profecta ſunt, cuncta 


aſtra redierint, eandemque totius caeli deſ- 
criptionem longis intervallis retulerint, 


SCIPIONIS. 13 


tum ille vere vertens annus appellari po- 
teſt: in quo vix dicere audeo, quam multa 
ſecula hominum teneantur. namque, ut 


olim deficere ſol hominibus extinguique 


viſus eſt, cum Romuli animus haec ipſa 
in templa penetravit: ita quandoque ca» 
dem parte ſol, eodemque tempore iterum 


defecerit, tum ſignis omnibus ad idem 


principium, ſtelliſque revocatis, expletum 
annum habeto. hujus quidem anni non- 
dum viceſimam partem ſcito eſſe conver- 
ſam. quocirca, fi reditum in hunc locum, 
deſperaveris, in quo omnia ſunt magnis 
et praeſtantibus viris: quanti tandem eſt 
iſta hominum gloria, quae pertinere vix 


ad unius anni partem exiguam poteſt? 
igitur alte ſpectare fi yoles, atque hanc ſe- 


dem, et aeternam domum contueri: ne- 
que te ſermonibus vulgi dederis, nec in 
praemiis humanis ſpem poſueris rerum tu- 


arum: ſuis te oportet illecebris ipſa vir- 


tus trahat in verum decus. quid de te 
alii loquantur, ipſi videant: ſed loquentur 
tamen. ſermo autem omnis ille, et an- 

guſtiis cingitur iis regionum, quas vides; 
nec unquam de ullo perennis fuit; et ob- 


 Fuitur* hominum interituz et oblivione 


poſteritatis extinguitur. quae cum di- 
xiſſet, ego vero, inquam, © Africane, fi 
quidem bene meritis de patria quaſi limes 
ad caeli aditum patet, quanquam a pueri- 
tia veſtigiis ingreſſus patri.s, et tuis, de- 
cori veſtro non defui: nunc tamen, tan» 
to pracmio propoſito, enitar multo vigi- 
lantius. et ille, tu vero enitere, et fic ha- 
beto, non eſſe te mortalem, ſed corpus 
Hoc. nec enim tu is es, quem forma iſta 
declarat: ſed mens cujuſque, is eſt quiſ- 


que; non ea figura, quae digito demon- 
ſtrari poteſt. deum te igitur ſcito eſſe: ſi 


quidem deus eſt, qui viget, qui ſentit, 
qui meminit, qui providet, qui tam re- 
git, et moderatur, et movet id corpus, 


cui praepoſitus eſt, quam hune mundum 


princeps ille Deus: et ut mundum ex qua- 
dam parte mortalem ipſe Deus acternus, 
ſic fragile corpus animus ſempiternus mo- 

yet. nam quod ſemper movetur, actes 


SCIPIONLIS. 13 
num eſt: quod autem motum affert alicui, 
quodque ipſum agitatur aliundez quando 
finem habet motus, vivendi ſinem habeat 
neceſſe eſt, ſolum igitur, quod ſeſe mo- 
vet, quia nunquam deſeritur a fe, nun- 
quam ne moveri quidem definit. quin 
etiam caeteris, quae moventur, hic fons, 
hoc principium eſt movendi. principio 
autem nulla eſt origo. nam ex principio 
oriuntur omnia: ipſum autem nulla ex re 
alia naſci poteſt: nec enim id eſſet princi- 
pium, quod gigneretur aliunde. quod ſi 
nunquam oritur, ne occidit quidem un- 
quam. nam principium extinctum, nec 
plum ab alio renaſcetur, nec ex fe aliud 
creabit: fi quidem neceſſe eſt a principio 
oriri omnia. ita fit, ut motus principium 
ex eo ſit, quod ipſum a ſe movetur: id 
autem nec naſci poteſt, nec mori: vel con- 
eidat omne caelum, omniſque natura, et 
conſiſtat neceſſe eſt, nec vim ullam nan- 


ciſcatur, qui, ut primò, impulſa movea- 


tur. eum pateat igitur, aeternum id eſſe 


Aua a ſe ipſo moveatur, quis eſt, qui 

hanc naturam animis eſſe tributam neget ? 
inanimum eſt enim omne, quod pulſu a- 
gitatur externo: quod autem animal eſt, 
id motu cietur interiore, et ſuo. nam haec 


eſt natura propria animae, atque vis. quae 


fi eſt una ex omnibus, quae ſeſe moveat: 
neque nata eſt certe, et acterna eſt. hanc 
tu exerce in optimis rebas. ſunt autem 
optimae curae, de falute patriae: quibus 
agitatus et exercitatus animus velocius in 
hanc ſedem et domum ſuam pervolabit: 
idque ocyus faciet, ſi jam tum, cum erit 
incluſus in corpore, eminebit foras, et ea, 
quae extra erunt, contemplans, quam 
maxime fe a corpore abſtrahet. namque 
eorum animi, qui ſe corporis voluptati- 
bus dediderunt, earumque ſe quaſi mini- 
ſtros praebuerunt, impulſuque libidinum 
voluptatibus obedientium, deorum et ho- 
minum jura violaverunt: corporibus elapſi 
circum terram ipſam volutantur; nec hunc 
in locum, niſi multis exagitati ſeculis, re- 


vertuntur. ille diſceſſit: ego ſomno ſo- 


lutus ſum. | | | 2 2 

PARADOXA. 
AD M. BRUTUM. 


ANIMADVERTYI, Brute, ſaepe Cato- 
nem, avunculum tuum, cum in ſenatu 
ſententiam diceret, locos graves ex phi- 
loſophia tractare, abhorrentes ab hoc uſu 
forenſi et publico: ſed dicendo conſequi 
tamen, ut illa etiam populo probabilia vi- 
derentur. quod eo majus eſt illi, quam 
aut tibi, aut nobis: quia nos ea philoſo- 
phia plus utimur, quae peperit dicendi co- 


piam, et in qua dicuntur ea, quae non 


multum diſcrepant ab opinione populari. 
Cato autem perfectus (mea ſententia) Sto- 
icus, et ea ſentit, quae non ſane proban- 
tur in vulgus: et in ea eſt haereſi, quae 
nullum ſequitur florem orationis, neque 
dilatat argumentum: minutis interroga- 
tiunculis, et quaſi punctis, quod propo- 
uit, cficit, {ed nihil eſt tam incredibile, 


18 PARADOXA. 

quod non dicendo fiat probabile : nihil 

tam horridum, tam incultum, quod non 

ſplendeſcat oratione, et tanquam excola- 
tur. quod cum ita putarem, feci etiam 

audacius, quam ille ipſe, de quo loquor. 

Cato enim duntaxat de magnitudine ani- 
mi, de continentia, de morte, de omni 

laude yirtutis, de diis immortalibus, de 

caritate patriae, Stoice ſolet, oratoriis or- 
namentis adhibitis, dicere. ego vero illa 

ipſa, quae vix in gymnaſiis, et in otio Stoi- 

ei probant, ludens conjeci in communes 

locos. quae quia ſunt admirabilia, con- 


traque opinionem omnium, ab ipſis etiam 
ad dea appellantur. tentare volui, poſ- 
ſentne proferri in lucem, id eſt, in forum, 
et ita dici, ut probarentur: an alia quae- 
dam eſſet erudita, alia popularis oratio : 
eoque ſcripſi libentius, quod mihi iſta a- 
pd dot quae appellant, maxime videntur 
eſſe Socratica, longeque veriſſima. acci- | 
Pies igitur hoc parvum opuſculum, lucu- | 
bratum his jam contractioribus noctibus;, 


PAR AD O XA. 19 
quoniam illud majorum vigiliarum munus 
in tuo nomine apparuit: et deguſtabis ge- 
nus hoc exercitationum earum, quibus uti 


conſuevi, cum ea, quae dicuntur in ſcho- 


lis, Jerud, ad noſtrum hoc oratorium 
transfero dicendi genus. hoc tamen opus 
in acceptum ut referas, nihil poſtulo: non 
eſt enim tale, ut in arce poni poſſit, quaſi 
illa Minerva Phidiae; ſed tamen, ut ex 
cadem officina exiſſe appareat. 


PARADOXON I. 


Mol ba A * * 
Ori uber ανν, Td x. 


Quod honeſtum ſit, id ſolum bonum eſſe. 


VER EON, ne cui veſtrùm ex Stoicorum 
hominum diſputationibus, non ex meo 


ſenſu deprompta haec videatur oratio: 
dicam tamen quod ſentio; et dicam bre- 
vius, quam res tantadici poſcit. nunquam 
mehercule ego neque pecunias iſtorum, 
neque tecta magnifica, neque opes, neque 
imperia, neque cas, quibus maxime ad- 

ſtricti ſunt, voluptates in bonis rebus aut 


expetendis eſſe duxi: quippe cum viderem, 
rebus his circumfluentibus ea tamen de- 
fiderare maxime, quibus abundarent. ne- 
que enim expletur unquam, nec ſatiatur, 
cupiditatis ſitis: neque ſolum ea qui ha- 
bent, libidine augendi cruciantur, ſed e- 
tiam amittendi metu. in quo equidem con- 
tinentiſſimorum hominum, majorum no- | 
ſtrorum, ſaepe requiro prudentiam, qui 
haec imbecilla et commutabilia pecuniae 


membra, verbo Boxa putaverunt appel- 
landa, cum re ac factis longe aliter judica- 


viſſent. poteſtne bonum cuiquam malo 
eſſe? aut poteſt quiſquam in abundantia 
bonorum ipſe eſſe non bonus? at qui iſta 
omnia talia videmus, ut etiam improbi ha- 
beant, et obſint probis. quamobrem licet 
irrideat, ſi quis vult: plus apud me tamen 
vera ratio valebit, quam vulgi opinio. ne- 
que ego unquam bona perdidiſſe dicam, ſi 
quis pecus aut ſupellectilem amiſerit: ne- 
que non ſaepe laudabo ſapientem illum, 


WARADOKXA 


Biantem, ut opinor, qui numeratur in 
ſeptem; cujus cum patriam Prienen ce- 
piſſet hoſtis, cacterique ita fugerent, ut 
multa de ſuis rebus ſecum aſportarent 
cum eſſet admonitus a quodam, ut idem 
ipſe faceret: ego vero, inquit, facio. nam 
omnia mea porto mecum.” ille haec lu- 
dibria fortunae, ne ſua quidem putavit, 
quae nos appellamus etiam bona. quid 
eſt igitur, quaeret aliquis, bonum? ſi quid 
recte fit, et honeſte, et cum virtute, id bene 
ſieri, vere dicitur: et, quod reòͤtum, et ho- 


neſtum, et cum virtute eſt, id ſolum opi - 


nor Bonum. ſed haec videri poſſunt ob- 
ſcuriora, cum lentius diſputantur. vita 


atque factis illuſtranda ſunt ſummorum 


virorum haec, quae verbis ſubtilius, quam 
ſatis eſt, diſputari videntur. quaero enim 
a vobis, num ullam cogitationem habu- 
iſe videantur ii, qui hanc rempublicam 
tam praeclare fundatam nobis reliquerunt, 


aut auri, aut argenti ad avaritiam, aut as 


moenitatum ad delectationem, aut ſupel- 


e 

lectilis ad delicias, aut epularum ad volup- 
tates? ponite ante oculos unumquemque 
regum. vultis a Romulo? vultis poſt li- 
beram civitatem, ab iis ipſis, qui liberave- 


runt eam? quibus tandem gradibus Ro- 


mulus adſcendit in caelum? iiſne, quae 
iſti bona appellant? an rebus geſtis atque 
virtutibus? quid? Numae Pompilii mi- 
nuſne gratas Diis immortalibus capedines 
ac fictiles urnulas fuiſſe, quam filicatas a- 
liorum pateras arbitramur? omitto reli- 
quos: ſunt enim omnes pares inter ſe, 
praeter Superbum. Brutum ſi quis roget, 
quid egerit in patria liberanda: fi quis 
item reliquos ejuſdem conſilii ſocios, quid 
ſpectaverint, quid ſecuti ſint: num quis 
exſiſtet, cui voluptas, cui divitiae, cui de- 
nique praeter officium fortis et magni vi- 
ri, quidquam aliud propoſitum fuiſſe vi- 
deatur? quae res ad necem Porſennac C. 
Mucium impulit, fine ulla ſpe falutis ſuac? 
quae vis Coclitem contra omnes hoſtium 
copias tenuit in ponte ſolum? quae pay 

PAR AD OX A. 23 
trem Decium, quae filium devotavit, at- 
que immiſit in armatas hoſtium copias? 
quid continentia C. Fabricii, quid tenui- 
tas victùs M. Curii ſequebatur? quid duo 
propugnacula belli Punici, Cn. et P. Sci- 
piones, qui Carthaginienſium adventum 
corporibus ſais intercludendum putave- 
runt? quid Africanus major? quid minor? 
quid inter horum aetates interjectus Ca- 
to? quid innumerabiles alii? nam domeſ- 
ticis exemplis abundamus: cogitaſſe quid- 
quam putamus in vita ſibi expetendum, 


niſi quod laudabile eſſe, et praeclarum vi- 


deretur? veniant igitur iſti irriſores hu- 
jus orationis ac ſententiae: et jam vel ipſi 
judicent, utrum ſe horum alicujus, qui 
marmoreis tectis, ebore et auro fulgen- 
tibus, qui ſignis, qui tabulis, quĩ caelato 
auro ct argento, qui Corinthiis operibus 
abundant, an C. Fabricii, qui nihil eorum 
habuit, nihil habere voluit, ſimiles eſſe 
malint? atque haec quidem, quae modo 
modo illuc transferuntur, facile ad- 


<. I 
8 

duci ſolent, ut in rebus bonis eſſe negent : 
illud tamen arcte tenent, accurateque de- 
fendunt, voluptatem eſſe ſummum bo- 
num. quae quidem mihi vox pecudum 
videtur eſſe, non hominum. tu, cum tibi 
ſive deus, ſive mater (ut ita dicam) rerum 
omnium, natura, dederit animum, quo 
nihil eſt praeſtantius, neque divinius: ſic 
te ipſe abjicies atque proſternes, ut nihil 
inter te atque inter quadrupedem aliquam 
putes intereſſe? quidquam bonum eſt, 
quod non eum, qui id poſſidet, meliorem 
facit? ut enim quiſque eſt maxime boni 
particeps, ita et laudabilis maxime: neque 
eſt ullum bonum, de quo non is, qui id 
habeat, honeſte poſſit gloriari. quid autem 
eſt horum in voluptate? melioremne ef- 
| ficit, aut laudabiliorem virum ? an quiſ- 
quam in potiundis voluptatibus gloriando 
ſeſe, et praedicatione effert? atqui ſi vo- 
luptas, quae plurimorum patrociniis de- 
fenditur, in rebus bonis habenda non eſt; 
caque, quo eſt major, eo magis mentem © Ef 


A 

ſua ſede et ſtatu dimovet: profecto nihil 


eſt aliud bene et beate vivere, niſi honeſte 
et recte vivere. 


PARADOXON I. 


Or awTuprne 1 an ec A deu. 
In quo virtus ſit, ei nihil deeſſe ad be- 
ate vivendum. | 


NEC vero ego M. Regulum aerumnoſum, 


nec infelicem, nec miſerum, unquam pu- 


tavi. non enim magnitudo animi ejus ex- 


eruciabatur a Poenis, non gravitas, non 
fides, non conſtantia, non ulla virtus, non 
denique animus ipſe: qui tot virtutum 
praeſidio, tantoque comitatu, cum cor- 
pus ejus caperetur, capi certe ipſe non 
potuit. Caium vero Marium vidimus, qui 
mihi ſecundis in rebus unus ex fortuna- 
tis hominibus; in adverſis, unus ex ſum- 


mis viris videbatur: quo beatius eſſe mor- 


tali nihil poteſt. neſcis, inſane, neſcis, 


D 


* ns 


quantas vires virtus habeat: nomen tan- 
tum virtutis uſurpas: quid ipſa valcat, 
ignoras. nemo poteſt non beatiſſimus eſſe, 


qui eſt totus aptus ex ſeſe, quique in ſe 


uno ſua ponit omnia. cui ſpes omnis, et 
ratio ct cogitatio pendet ex fortuna; huic 
nihil poteſt eſſe certi; nihil quod explo- 
ratum habeat permanſurum ſibi unum 
diem. eum tu hominem terreto, fi quem 
eris nactus, iſtis mortis, aut exilii minis. 
mihi vero quidquid acciderit in tam in- 
grata civitate, ne recuſanti quidem evene- 
rit, non modo repugnanti. quid enim ego 
laboravi, aut quid egi, aut in quo evigila- 


verunt curae et cogitationes meae, ſi qui- 


dem nihil peperi tale, nihil conſecutus 
ſum, ut eo ſtatu eſſem, quem neque for- 


tunae temeritas, neque inimicorum labe- 


factaret injuria? mortemne mihi minita- 


ris, ut omnino ab hominibus; an exilium, 
ut ab improbis demigrandum fit? mors, 
terribilis eſt iis, quorum cum vita omnia 
extinguuntur; non iis, quorum laus empri | 


822 

non poteſt: exilium autem illis, quibus 


quaſi circumſeriptus eſt habitandi locus; 


non 11s, qui omnem orbem terrarum, unam 


urbem eſſe ducunt. te miſeriae, te aerum- 


nae premunt, qui te beatum, qui te flo- 


rentem putas: tuae libidines te torquent : 
tu dies nocteſque cruciarisz cui nec ſat 
eſt, quod eſt, et id ipſum, ne non fit diu- 
turnum, times: te conſcientiae ſtimulant 
maleficiorum tuorum: te metus exani- 
mant judiciorum atque legum: quocum- 
que adſpexiſti, ut furiae, ſic tuae tibi oc- 


currunt injuriae, quae te reſpirare non 


ſinunt. quamobrem ut improbo, et ſtul- 
to, et inerti nemini bene eſſe poteſt: fic 


bonus vir, et fortis, et ſapiens, miſer eſſe 


nemo poteſt. nec vero, cujus virtus mo- 
reſque laudandi ſunt, ejus non laudanda 
vita eſt: neque porro fugienda vita, quae 
laudanda eft. eſfet autem fugienda, ſi eſ- 
ſet miſera. quamobrem quidquid eſt lau- 


dabile, idem et beatum, et florens, et ex 
erm videri debet. 
2 3 

PARADOXON II. 


a ori Ha To «uagnpale, % Ta x&lopluuala. 


Aequalia eſſe peccata, et recte facta. 


PAR VA, inquis, res eſt. at magna cul- 


pa: nec enim peccata, rerum eventu, ſed 


vitiis hominum metienda ſunt. in quo 


peccatur, id poteſt aliud alio majus eſſe, 


aut minus: ipſum quidem illud peccare, 
quoquo verteris, unum eſt. auri navem 
evertat gubernator, an paleae; in re ali- 
quantulum, in gubernatoris inſcientia ni- 
hil intereſt. lapſa eſt libido in muliere 
ignota: dolor ad pauciores pertinet, quam 
ſi petulans fuiſſet in aliqua generoſa ac 
nobili virgine: peccavit vero nihilominus, 
ſi quidem eſt peccare, tanquam tranſilire 
lineas: quod cum feceris, culpa commiſſa 
eſt: quam longe progrediare, cum ſemel 
tranſieris, ad augendam tranſeundi cul- 
pam nihil pertinet. peccare certe hcet, 

nemini. quod autemnon licet, id hoc uno 
tenetur, ſi arguitur non licere. id ſi nec 


majus, nec minus unquam fieri poteſt, 


* (quoniam in eo eſt peccatum, fi non licu- 


it; quod ſemper unum, et idem eſt) quae 


ex eo peccata naſcuntur, aequalia ſint 


oportet. quod ſi virtutes pares ſunt inter 


ſe, paria eſſe etiam vitia neceſſe eſt, atqui 
pPares eſſe virtutes, nec bono viro melio- 
rem, nec temperante temperantiorem, nec 


forti fortibrem, nec ſapiente ſapientiorem 


poſſe fieri, facillime poteſt perſpici. an 


virum bonum dices, qui depoſitum nullo 


teſte, cum lucrari impune poſſet, auri 
pondo decem, reddiderit : fi idem in de- 
cem millibus pondo non idem fecerit ? 
aut temperantem cum, qui ſe in aliqua 
libidine continuerit, in aliqua effuderit ? 
una virtus eſt, conſentiens cum ratione 
Et perpetua conſtantia. nihil huic addi 
poteſt, quo magis virtus ſit: \Kihil demi, 
ut virtutis nomen relinquatur. etenim fi 


benefacta, recte facta ſunt, et nihil re&g 

rectius: certe ne bono quidem melius 
quidquam inveniri poteſt. ſequitur igi- 
tur, ut etiam vitia ſint paria: ſiquidem 
pravitates animi recte vitia dicuntur. at- 
qui quoniam pares virtutes ſunt, recte 
facta, quando a virtutibus proficiſcuntur, 
paria eſſe debent: itemque peccata, quo- 
niam ex vitiis manant, ſint acqualia neceſſe 
eſt. a philoſophis, inquis, iſta ſumis, me- 
tuebam, ne a lenonibus diceres. Socrates 
diſputabat iſto modo. bene hercle narras: 
nam iſtum doctum et ſapientem virum 
fuifle, memoriae traditum eſt. ſed tamen 
quaero ex te (quando verbis inter nos 
contendimus, non pugnis) utrum bonis 
eſt quaerendum, quid bajuli atque opera- 
rii, an quid homines doctiſſimi ſenſerint? 
praeſertim cum hac ſententia non modo 
verior, ſed ne utilior quidem hominum 
vitae reperiri ulla poſſit. quae vis enim 
eſt, quae magis arceat homines ab impro- 
bitate omni, quam ſi ſenſerint, nullum in 
delictis eſſe diſcrimen? aeque peccare ſos 5 


- 

ſi privatis, ac fi magiſtratibus manus af- 
ferant ? quamcumque in domum ſtuprum 
intulerint, eandem efle labem libidinis ? 
nihilne igitur intereſt (nam hoc dicet ali- 
quis) patrem quis enecet, an ſervum? 
nuda iſta i ponas, judicari, qualia fant, 
non facile poſſunt. patrem vita privare, 
ſi per ſe ſcelus eſt: Saguntini, qui paren- 
tes ſuos, liberos emori, quam ſervos vi- 
vere maluerunt, parricidae fucrunt. ergo 


et parenti nonnunquam adimi vita fine 


ſcelere poteſt: et ſervo ſaepe ſine injuria 
non poteſt. caufa igitur haec, non natura 
diſtinguit: quae quoniam utro acceſſit, id 


fit propenſius; ſi utroque adjuncta fit, 


paria fiant neceſle eſt. illud tamen inter- 
eſt, quod in ſervo necando, ſi adſit inju- 
ria, ſemel peccatur: in patris vita violan- 
da, multa peccantur. violatur is, qui pro- 
creavit: is, qui aluit: is, qui erudivit; is, 
qui in ſede ac domo, atque in republica 
collocavit. multitudine peccatorum prae- 
ſtat, eoque poena majore dignus eſt, fed 

nos in vita, non quae cuique peccato poc- 


na fit, ſed quantum cuique liceat, ſpectare 


debemus. quidquid non oportet, ſcelus 


eſſe; quidquid non licet, nefas putare de- 
bemus. etiamne in minimis rebus? etiam: 


ſi quidem rerum modum fingere non poſ- 


ſumus; animorum modum tenere pofſu- 
mus. hiſtrio ſi paulum ſe movit extra nu- 
merum, aut ſi verſus pronuntiatus eſt 
ſyllaba una brevior, aut longior, exſibi- 
latur et exploditur: tu in vita, quae om- 
ni geſtu moderatior, omni verſu aptior 
eſſe debet, ut in ſyllaba te peccare dices ? 
pottam non audio in nugis: in vitae ſoci- 
etate audiam civem, digitis peccata dime- 
tientem ſua? f1 viſa ſint breviora, leviora 
videantur. qui poſſint videri, cum quid- 
quid peccatur, perturbatione peccetur ra- 
tionis atque ordinis ? perturbata autem 
ſemel ratione et ordine, nihil poſſit addi, 
quo magis peccari poſſe videatur. 

PARADOXON IV, 


Ori Ta; appor He. | 
Omnem ſtultum inſanire. 


EGO vero te non ſtultum, ut ſaepe; non 
improbum, ut ſemper; ſed dementem et 
inſanum rebus vincam neceſſariis. ſapi- 
entis animus magnitudine conſilii, tole- 
rantia rerum humanarum, contemptione 
fortunae, virtutibus denique omnibus, ut 
moenibus, ſeptus, vincetur et expugna- 


bitur, qui ne civitate quidem pelli poteſt? 
quae eſt enim civitas? omniſne conventus 


etiam ferorum et immanium ? omniſne 
etiam fugitivorum ac latronum congrega- 
ta unum in locum multitudo? certe ne- 
gabis. non igitur erat illa tum civitas, 
cum leges in ea nihil valebant: cum judi- 


cia jacebant: cum mos patrius occiderat: 


cum ferro pulſis magiſtratibus, ſenatus 
nomen in republica non erat. praedonum 


le concurſus, et te duce latrocinium in 


E 


1 tam et immiſſam a te nefariam in me in- 


10 


8 


juriam ſemper duxi: perveniſſe ad me 


i | 3 
_ 
= 34 PARADOXA. 
0 3 foro conſtitutum, et reliquiae conjurati- 
5 | onis a Cafilinae furiis ad tuum ſcelus fu- 
| fi | roremque converſae, non civitas erat. ita- 
i que pulſus ego civitate non ſum, quae 
1 60 : nulla erat; arceſſitus in civitatem ſum, * . 
1 f ; cum eſſet in republica conſul, qui tum 
F nullus fuerat: eſſet ſenatus, qui tum oc- 
1 ; ciderat: eſſet conſenſus populi liber: eſſet 
{ b i juris et aequitatis (quae vincula ſunt civi- 
i | tatis) repetita memoria. ac vide, quam 
ul iſta tui latrocinii tela contempſerim. jae- 
4 a 
i | 


a. 1 


| nunquam putavi: niſi forte, cum parietes 
L _ diſturbabas, aut cum tectis ſceleratas fa- 


ces inferebas, meorum aliquid ruere, aut 
deflagrare arbit abare. nthil neque meum 


{ 
; 
{ 
| eſt, neque cujuſquam, quod auterri, quod 0 
| ceripi, quod amitti poteſt. fi mihi eripu- t 
AH iſſes divinam animi mei conſtantiam, meas C 
= curas, vigilias, conſilia, quibus reſpublica 9 
| te invitiſſimo ſtat : ſi hujus acterni bene- : 


ficii immortalem memoriam delevilles : 


— 


8 
2 


„ 

multo etiam magis ſi illam mentem, unde 
haec conſilia manarunt, mihi eripuiſſes: 
tum ego accepiſſe me confiterer injuriam. 
fed fi haec nec feciſti, nec facere potuiſti: 


35 


reditum mihi glorioſum injuria tua dedit, 


lutem ſ:nad 


non exitum calamitoſum. ergo ego ſem- 

per civis; et, tum maxime, cum meam ſa- 
s exteris nationibus, ut civis 
optimi, commendabat. tu, ne nunc qui- 
dem: niſi forte idem eſſe hoſtis, et civis 


poteſt. an tu civem ab hoſte natura ac 


loco, non animo factiſque diſtinguis? cae- 


dem in foro feciſti: armatis latronibus 


templa tenuiſti: privatorum domos, aedes 
ſacras incendiſti. cur hoſtis Spartacus, fi 
tu civis? potes autem eſſe tu civis, propter 

quem aliquando civitas non fuit? et me 
tuo nomine appellas, cum omnes meo dif- — 
ceſſu exulaſſe rempublicam putent? nun- 
quamne, homo amentiſſime, te circum- 


ſpicies? nunquamne, quid factas, conli-,, 


derabis, nec quid loquare? neſcis, exilium 
ſcelerum eſſe poenam? meum illud iter ob 

36 PAR AD O XA. 


praeclariſſimas res a me geſtas eſſe ſuſcep- 


tum? omnes ſcelerati atque impii, quorum 
tu te ducem eſſe profiteris, quos leges ex- 
io affici volunt, exules ſunt, etiam ſi ſo- 
lum non mutarunt. an cum omnes leges 


te exulem eſſe jubeant, non eris tu exul? 


num appellatur inimicus, qui cum telo 
fuerit? ante ſenatum tua ſica deprehenſa 
eſt. qui hominem occiderit? tu plurimos 
occidiſti. qui incendium fecerit? aedes 
Nympharum manu tua deflagrarunt. qui 
templa deorum occupaverit? in foro etiam 
caſtra poſuiſti. fed quid ego communes 


leges profero, quibus omnibus es exul? 


familiariſſimus tuus de te privilegium tu- 
lit, ut, ſi in opertum Bonae Deae acceſ- 
ſiſſes, exulares. at te id feciſſe, etiam glo- 
riari ſoles. quomodo igitur tot legibus in 
exilium ejectus, nomen exulis non perhor- 
reſcis? Romae ſum, inquis. et quidem in 


operto fuiſti. non igitur ubi quiſque erit, 


ejus loci jus tenebit; ſi ibi eum legibus 
eſſe non oportebit. SOS) 


 LAUDETUR vero hic imperator, aut 
putetur. quo modo, aut cui tandem hie 


tibus ſuis imperare? refrenet primum li- 


labes repellat: tum incipiat aliis imperare, 
ſed liber habendus omnino non erit. prae- 


eſſet oratio, cum vero apud prudentiſſi- 

PARADOXON V. 


Ori ovog 6 cp ego, N was % Ppwy d, 
Solum ſapientem eſſe liberum, et omnem 
ſtultum ſervum. 


etiam appelletur, aut hoc nomine dignus 


libero imperabit, qui non poteſt cupidita- 


bidines, ſpernat voluptates, iracundiam 
teneat, coerceat avaritiam, caeteras animi 


cum ipſe improbiſſimis dominis, dedecori 
ac turpitudini parere deſierit. dum qui- 
dem his obediet, non modo imperator, 


clare enim eſt hoc uſurpatum a doctiſſi- 


mis, quorum auctoritate non uterer, fi 
mihi apud aliquos agreſtes haec habenda 

mos loquar, quibus haec inaudita non ſunt: 
cur ego fimulem, me, fi quid in his ſtudiis 
operae poſucrim, perdidiſſe? dictum eſt 
igitur ab eruditiſſimis viris, niſi ſapientem, 
kberum eſſe neminem. quid eſt enim li- 
bertas? poteſtas vivendi, ut velis. quis 
igitur vivit, ut vult? niſi qui recta ſequi- 
tur, qui gaudet officio, cui vivendi via 
conſiderata atque proviſa eſt: qui legibus 
quidem non propter metum paret, {ed eas 
ſequitur atque colit, quia id ſalutare ma- 
xime eſſe judicat: qui nihil dicit, nihil fa- 
cit, nihil cogitat denique, niſi libenter ac 
libere: cujus omnia conſilia, reſque om- 
nes, quas gerit, ab ipſo proficiſcuntur, 
eodemque feruntur: nec eſt ulla res, quae 
plus apud eum polleat, quam ipſius vo- 
luntas atque judicium: cui quidem etiam 
(quae vim habere maximam dicitur) for- 
tuna ipſa cedit, ſicut ſapiens poeta dixit, 
s ſuis ea cuique fingitur moribus.' foli 
igitur hoc contingit ſapienti, ut nihil fa- 
ciat invitus, nihil dolens, nihil coactus. 


* 


7 

quod etſi ita eſſe, pluribus verbis diſſeren- 
dum eſt: illud tamen et breve et confi- 
tendum eſt, niſi qui ita ſit affectus, eſſe 
liberum neminem. ſervi igitur, omnes 
improbi. nec hoc tam re eſt, quam dictu 
inopinatum atque mirabile. non enim 
ita dicunt, eos eſſe ſervos, ut mancipia, 
quae ſunt dominorum facta nexu, aut ali- 
quo jure civili: ſed, ſi ſervitus ſit, ſicut 
eſt, obedientia fracti anfmi, et abjecti, et 


arbitrio carentis ſuo, quis neget, omnes 
leves, omnes cupidos, omnes denique im- 


probos, effe: ſervos? an ille mihi liber, 
cui mulier imperat? cui leges imponit, 
praeſcribit, jubet, vetat quod videtur ? 
qui nihil imperanti negare poteſt, nihil 
recuſare audet? poſcit? dandum eſt: vo- 
cat? veniendum: ejicit? abeundum: mi- 
natur? extimeſcendum. ego vero iſtum 
non modo ſervum, ſed nequiflimum ſer- 
vum, etiam I in ampliſſima familia natus 
ſit, appellandum puto. atque ut in mag- 
na ſtultorum familia ſunt alii lautiores (ut 

ſibi videntur) ſervi, ſed tamen ſervi, atri- 
enſes ac topiarii ſtultitiae ſuae, quos ſig- 
na, quos tabulae, quos caclatum argen- 
tum, quos Corinthia opera, quos aedifi- 
cia magnifica nimio opere delectant. at 
ſumus, inquiunt, civitatis principes. vos 
vero ne conſervorum quidem veſtrorum 
principes eſtis, ſed ut in familia, qui 
tractant iſta, qui tergunt, qui ungunt, qui 


verrunt, qui ſpargunt, non honeſtifi- 


mum locum ſervitutis tenent: fic in civi- 
tate, qui ſe iſtarum rerum cupiditatibus 
dediderunt, ipſius ſervitutis locum pae- 
ne infimum obtinent. magna, inquis, bel- 
la geſſi: magnis imperiis et provinciis 


praefui. gere igitur animum laude dig- 


num. Echionis tabula te ſtupidum deti- 
net, aut ſignum aliquod Polycleti. omit- 
to, unde ſuſtuleris, et quomodo habeas. 


intuentem te, admirantem, clamores tol- 
lentem cum video, ſervum te eſſe ineptia- 
rum omnium judico. nonne igitur ſunt 


illa feſtiva? ſunt. nam nos quoque ocu- 

los eruditos habemus. ſed obſecro te, ita 
venuſta habeantur iſta, non ut vincula vi- 
rorum ſint, ſed ut oblectamenta puero- 
rum. quid enim cenſes? ſi L. Mummius 
aliquem iſtorum videret matellionem Co- 
rinthium cupidiſſime tractantem, cum ip» 
ſe totam Corinthum contempfiſſet: u- 
trum illum civem excellentem, an atrien- 
ſem diligentem putaret? reviviſcat M. 
Curius, aut eorum aliquis, quorum in vil- 

la ac domo nihil ſplendidum, nihil orna- 
tum fuit, praeter ipſos; et videat aliquem 
ſummis populi beneficiis uſum, barbatu- 
los mullos exceptantem de piſcina, et per- 

tractantem, et muraenarum copia glori- 
antem, nonne hunc hominem ita ſervum 
jucdicet, ut ne in familia quidem dignum 
majore aliquo negotio putet? an eorum 
ſervitus dubia eſt, qui cupiditate peculii 
nullam conditionem recuſant duriſſimae 
ſervitutis? hereditatis ſpes quid iniquita- 
tis in ſerviendo non ſuſcipit? quem nu- 
tum locupletis orbi ſenis non obſervat ? 

loquitur ad voluntatem: quidquid denun- 
tiatum fit, facit: aſſectatur, aſſidet, mu- 
neratur. quid horum eſt liber? quid de- 
nique non ſervi inertis? quid? jam illa 


cupiditas (quae videtur eſſe liberalior) 


honoris, imperii, provinciarum, quam 


dura eſt domina! quam imperioſal quam 


vehemens! Cethego homini non proba- 
tiſſimo ſervire coegit eos, qui ſibi eſſe am- 
pliſſimi videbantur; munera mittere, no- 
cu venire domum ad eum, precari, deni- 
que ſupplicare. quae ſervitus eſt, fi hace 
libertas exiſtimari poteſt ? quid? cum cu- 


piditatum dominatus exceſſit, et alius eſt 


dominus exortus ex conſcientia peccato- 
rum, timor? quam eſt illa miſera, quam 


dura ſervitus ! adoleſcentibus paulo lo- 


quacioribus eſt ſerviendum: omnes, qui 
aliquid ſcire videntur, tanquam domini, 
timentur. judex vero quantum habet do- 
minatum? quo timore nocentes afficit? an 


non eſt omnis metus, ſervitus? quid valet 


igitur illa eloquentiſſimi viri, L. Craſſi, 


* 


<opioſa magis, quam ſapiens oratio? © eri- 


b © pite nos ex ſervitute. quae eſt iſta ſer- 


vitus, tam claro homini, tamque nobili? 
omnis animi debilitati, et humilis, et fra- 
cti timiditas, ſervitus eſt. © nolite ſinere 
© nos cuiquam ſervire.“ in libertatem vin- 


dicari vult? minime. quid enim adjungit? 


* nift vobis univerſis, [dominum muta- 


re, non liber eſſe vult] quibus et poſſumus 


© et debemus.” nos vero, {1 quidem animo 
excelſo, et alto, et virtutibus exaggerato 


ſumus, nec debemus, nec poſſumus. tu 


poſſe te dicito, quoniam quidem potes: 
debere ne dixeris; quoniam nihil quiſ- 


quam debet, niſi quod eſt turpe non red- 
dere. ſed haec hactenus. ille videat, quo- 


modo imperator eſſe poſſit: cum eum ne 
liberum quidem eſſe ratio et veritas ipſa 
convincat. Kt: 

Solum ſapientem eſſe divitem. 


QU AE eſt iſta in commemoranda pecunia 
tua tam inſolens oſtentatio? ſoluſne tu 
dives? pro dii immortales! egone me au- 
diviſſe aliquid, et didiciſſe, non gaudeam 2 
ſoluſne tu dives? quid fi ne dives quidem? 
quid ſi pauper etiam? quem enim intelli- 
gimus divitem? aut, hoc verbum, in quo 
homine ponimus? opinor in eo, cui tanta 
poſſeſſio eſt, ut ad libepgaliter vivendum 
facile contentus fit; qui nihil quaerat, 
nihil appetat, nihil optet amplius. animus 
oportet tuus ſe judicet divitem, non ho- 
minum ſermo, neque poſſeſſiones tuae : 
nihil ſibi deeſſe putet, nihil curet amplius. 
ſatiatus eſt, aut contentus etiam pecunia? 
concedo, dives es. ſin autem propter avi- 
ditatem pecuniae nullum quaeſtum tur- 

pem putas, cum iſti ordini ne honeſtus \ 

| - quidem poſſit eſſe ullus : ſi quotidie frau- 
das, decipis, poſcis, paciſceris, aufers, e- 
ripis: ſi ſocios ſpolias, aerarium expilas: 

ſi teſtamenta amicorum exſpectas, aut ne 
exſpectas quidem, at ipſe ſupponis: haec 


1 | +. utrum abundantis, an egentis ſigna ſunt? 
„ animus hominis, dives, non arca appellari 
5 ſolet. quamvis illa ſit plena, dum te ina- 
a nem videbo, divitem non putabo. etenim 
„ ex co, quantum cuique ſatis eſt, metiuntur 
(= 4 homines divitiarum modum. filiam quis 
0 habet? pecunia eſt opus. duas? majore. 4 
A plures? majore etiam. et fi, ut aiunt, ) 

Danai quinquaginta fint filiae; tot dotes ; 
ty magnam quacrunt pecuniam. quantum ; 
5 enim cuique opus eſt, ad id accomodatur, 
0 ut ante dixi, divitiarum modus. qui igi- | 
e: tur non filias plures, ſed innumerabiles 
"A, 2 cupiditates habet, quae brevi tempore ma- 
a? ximas coplas exhaurire poſſint; hunc quo- 
vi- modo ego appellabo divitem, cum ipſe e- 
To tiam egere ſe ſentiat? multiex te audierunt, 

cum diceres, neminem eſſe divitem, nifi 


qui exercitum alere poſſet ſuis fructibus: 
quod populus Romanus tantis vectigali- 
bus jampridem vix poteſt. ergo hoc pro- 
poſito, nunquam eris dives ante quam ti- 
bi ex tuis poſſeſſionibus tantum reficiatur, 
ut eo tueri ſex legiones, et magna equi- 


tum ac peditum auxilia poſſis. jam fate- 


ris igitur non eſſe te divitem, cui tantum 
deſit, ut expleas id, quod exoptas. ita- 
que iſtam paupertatem, vel potius egeſta- 


tem ac mendicitatem tuam nunquam ob- 


ſcure tuliſti. nam ut 1is, qui honeſte rem 
quacrunt mercaturis faciendis, operis dan- 
dis, publicis ſumendis, intelligimus opus 


eſſe quacſito: ſic, qui videt domi tuae pa- 
riter accuſatorum atque judicum conſo- 


ciatos greges; qui nocentes et pecunioſos 
reos eodem te auctore corruptelam judi- 


cii molientes; qui tuas mercedum pactio- 
nes in patrociniis, interceſſiones pecunia- 
rum in coitionibus candidatorum, dimiſ- 


ſones libertorum ad defoenerandas diri- 

piendaſque provincias; qui expulſiones 
vicinorum, qui latrocinia in agris, qui cum 
ſervis, cum libertis, cum clientibus ſocie- 


tates, qui poſſeſſiones vacuas, qui proſerip- 
tiones locupletium, qui caedes municipi- 
orum, qui illam Syllani temporis meſſem 


recordetur, qui teſtamenta ſubjecta, qui 


ſublatos tot homines; qui denique omnia 
venalia, delectum, decretum, alienam, ſu- 
am ſententiam, forum, domum, vocem, 
ſilentium: quis hunc non putet confiteri, 
ſibi quacſito opus eſſe? cui autem quaeſito 


opus fit, quis unquam hunc vere dixerit 


divitem? eſt enim divitiarum fructus in 
copia: copiam autem declarat ſatietas re- 
rum, atque abundantia: quam tu quoni- 
am nunquam aſſequère, nunquam omnino 
es futurus dives. meam autem quoniam 
pecuniam contemnis, et recte, [eſt enim 
ad vulgi opinionem mediocris; ad tuam, 
nulla; ad meam, modica] de me ſilebo: 
de re loquar. fi cenſenda nobis, atque ae- 


ſtimanda res ſit, utrum tandem pluris ae- 

If ſtimemus pecuniam Pyrrhi, quam Fabri- 
5 1 cio dabat, an continentiam Fabricii, qui 
9 _— . - illampecuniam repudiabat ? utrum aurum 
9 | Samnitum, an reſponſum M. Curii ? he- 

| 1 "1 reditatem L. Pauli, an liberalitatem Afri- 
15 1 cani, qui ejus hereditatis Q. Maximo fra- 

; | a tri partem ſuam conceſſit? haec profecto, 
=_ quae ſunt ſummarum virtutum, pluris 
K A aeſtimanda ſunt, quam illa, quae ſunt pe- 
64 cuniae. quis igitur [fi quidem, ut quiſ- 


LIES os, 


que, quod plurimi fit, poflideat, ita divi- 
tiſſimus habendus fit] dubitet, quin in 
virtute divitiae ſint? quoniam nulla poſ- 

ſeſlio, nulla vis auri et argenti pluris, 
quam virtus, aeſtimanda eſt. o dii im- 
mortales! non intellegunt homines, quam 
magnum vectigal fit parſimonia. venio 
1 enim jam ad ſumptuoſos: relinquo iſtum 
quaeſtuoſum. capit ille ex ſuis praediis 
ſexcenta ſeſtertia: ego centena ex meis: 


* —— r 

illi aurata tecta in villis, et ſola marmorea 
_ facienti, et ſigna, tabulas, ſupellectilem, 
9 | et veſtem infinite concupiſcenti, non mo- 


5 . * 

' do:ad Fruftuni.ilte eſt fumptus, ſed etiam 


ad foenus, exiguus. ex meo tenui vecti- 


gali, detractis ſumptibus cupiditatis, ali - 


quid etiam redundabit. uter igitur eſt di- 
vitior, cui deeſt, an cui ſuperat? qui eget, 
an qui abundat ? cujus poſſeſſio quo eſt 
major, eo plus requirit ad ſe tuendam: an 
quae ſuis ſe viribus ſuſtinet? ſed quid ego 


de me loquor, qui morum ac temporum 


vitio aliquantum etiam ipſe fortaſſe in 
hujus ſeculi errore verſer? M. Manilius 
patrum noſtrorum memoria (ne ſemper 
Curios et Luſcinios loquamur) pauper 
tandem fuit. habuit enim aediculas in 
Carinis, et fundum in Labicano. nos igi- 


tur divitiores, qui plura habemus? utinam 
. . . A : 
quidem! ſed non aeſtimatione census, ve- 


rum victu atque cultu terminatur pecuni- 
ae modus. non eſſe cupidum, pecunia eſt: 
non eſſe emacem, vectigal eſt. conten- 


tum vero ſuis rebus eſſe, maximae ſunt 
certiſſimaeque divitiae. etenim i iſti cal- 


lidi rerum aeſtimatores, prata et areas 


G 


wo PARADOX. 


quaſdam magno aeſtimant, quod ei gene- 


ri poſſeſſionum minime quaſi noceri po- 
teſt: quanti eſt aeſtimanda virtus, quae 
nec eripi, nec ſurripi poteſt unquam; ne- 
que naufragio, neque incendio amittitur; 
nec tempeſtatum, nec temporum permu- 
tatione mutatur? qua praediti qui ſunt, 
ſoli ſunt divites. ſoli enim poſſident res et 


fructuoſas, ct ſempiternas: ſolique quod 
eſt proprium divitiarum] contenti ſuntæ 
rebus ſuis. ſatis eſſe putant, quod eſt: ni- 


hil appetunt, nulla re egent, nihil ſibi de- 
eſſe ſentiunt, nihil requirunt. improbi 
autem, et avari, quoniam incertas, atque 
in caſu poſitas habent, et plus ſemper ap- 
petunt, nec eorum quiſquam adhuc in- 


ventus eſt, cui, quod haberet, eſſet ſatis 1 


non modo non copioſi ac divites, ſed ctiacße 
inopes ac pauperes exiſtimandi ſunt. 

